Diari Oficial de la Generalitat Valenciana


Sumari del DOGV 6275, del 26-05-2010 (2010/5307)

Notificació de la sentència dictada en el judici verbal de desnonament per falta de pagament número 1046/2009.
--------------------------------------------------------------------------------------------------------------

### Dades del document

Número de DOGV
:   6275

Data del DOGV
:   26-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/5307


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el judici verbal de desnonament per falta de pagament número 1046/2009. [2010/5307]  
Judici verbal (desnonament per falta de pagament) 001046/2009  
Part demandant: Griselda Richart Daroqui.  
Part demandada: Padella e Sentimento, SL.   
En el judici a què es fa referència s'ha dictat la sentència que té l'encapçalament i la dispositiva literalment com segueix:   
«Sentència número 89/2010  
València, 26 d'abril de 2010  
Desamparados Almenar Belenguer, magistrada jutgessa del Jutjat de Primera Instància número 23 de València, he vist les actuacions de judici verbal civil seguides amb el número 1046/09, a instàncies de Griselda Richart Daroqui, representada pel procurador Juan Antonio Ruiz Martín i assistida per la lletrada María del Carmen Palop Dauden, contra la mercantil Padella e Sentimento, SL, declarada en rebel·lia; s'hi exerceix una acció de resolució de contracte d'arrendament per falta de pagament de la renda.   
Dispositiva  
Estime la demanda presentada per Griselda Richart Daroqui, representada pel procurador Juan Antonio Ruiz Martín, contra la mercantil Padella e Sentimento, SL, declarada en rebel·lia, i declare resolt, per no haver pagat la renda, el contracte d'arrendament subscrit per l'actora i Ana María Bermejo Cutanda el 17 de febrer de 2005, en què es va subrogar la demandada, Padella e Sentimento, SL, el 15 de febrer de 2007, i en conseqüència, declare que pertoca el desnonament del local propietat de l'actora, siti al carrer d'Omet, número 5, baixos dreta, de València, i commine la demandada perquè els desallotge i deixe lliure i a disposició de l'actora, amb l'advertència que, altrament, en serà llançada a càrrec seu. S'imposen a la demandada les costes del procediment.   
Contra aquesta sentència, que no és ferma, s'hi pot interposar un recurs d'apel·lació per a l'Audiència Provincial, que s'haurà de preparar davant d'aquest Jutjat dins del termini de cinc dies hàbils, comptador des que es notifique, en els termes de l'article 457 de la Llei 1/2000, d'Enjudiciament Civil, i de conformitat amb el que disposa la disposició addicional quinzena de la Llei Orgànica del Poder Judicial, per tal de complir l'obligació d'efectuar un dipòsit per a interposar un recurs.  
Comuniqueu a la arrendatària que, de conformitat amb l'article 449.1 de la Llei 1/2000, d'Enjudiciament Civil, no se li admetrà cap recurs si quan el prepara no manifesta, i ho acredita per escrit, que ha pagat les rendes vençudes i les que d'acord amb el contracte haja de pagar de bestreta.   
Igualment, comuniqueu a l'arrendatària que, en cas que no desallotge voluntàriament l'immoble arrendat, una vegada la sentència siga ferma i l'actora haja presentat la demanda executiva, es procedirà al seu llançament en la data ja indicada de 5 de juliol de 2010, a les 09.30.  
Aquesta és la meua sentència, que jutjant en primera instància pronuncie, mane i firme».  
Atés que es desconeix el domicili o la residència actuals de la part demandada, Padella e Sentimento, SL, mitjançant la provisió dictada i de conformitat amb el que disposen els articles 497.2, 156.4 i 164 de la Llei 1/2000, d'Enjudiciament Civil, s'ha disposat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana, per a portar a efecte la diligència de notificació de sentència.  
València, 26 d'abril de 2010.- Alberto Martínez de Santos.